হ্যারি পটার অ্যান্ড দ্য ডেথলি হ্যালোস
অঙ্কুর প্রকাশনী "হ্যারি পটার" সিরিজের বইগুলোকে বাংলাদেশে বাংলা ভাষায় প্রকাশ করেছে। এই ধারাবাহিকতায় সিরিজের অন্যান্য বইগুলোর মত সপ্তম ও সর্বশেষ বই "হ্যারি পটার অ্যান্ড দ্য ডেথলি হ্যালোস" এর বাংলা সংস্করণ ২০১০ সালের ফেব্রুয়ারি মাসে অঙ্কুর সর্বপ্রথম বাংলাদেশে প্রকাশ করে। মহসীন হাবিব বইটি বাংলা ভাষায় অনুবাদ করেছেন। বইটির টাইটেল হিসেবে এর মূল ইংরেজি নাম "হ্যারি পটার অ্যান্ড দ্য ডেথলি হ্যালোস" অপরিবর্তিত রাখা হয়েছে। বইটিতে মোট ৬৫৬ পৃষ্ঠা রয়েছে।
হ্যারি পটার (চরিত্র)
রাউলিং অবশ্য বলেছেন যে হ্যারির চরিত্রের দুইটি মন্দ দিক হল, "রাগ এবং প্রায়শই ঔদ্ধত হওয়া"। কিন্তু সে সহজাতভাবেই সম্মানের যোগ্য। "সে নিষ্ঠুর নয়। সে প্রতিযোগিতামূলক, এবং সে একজন যোদ্ধা। সে প্রয়োজনের সময় বসে থাকে না। কিন্তু তার সহজাত পূর্ণতা রয়েছে। আর এটাই তাকে আমার কাছে হিরো করে তুলেছে। সে একজন সাধারণ ছেলে, তবে এমন কিছু গুনসম্পন্ন যা অধিকাংশের কাছেই প্রশংসনীয়। শেষ বইটি প্রকাশিত হওয়ার পর রাউলিং মন্তব্য করেন, "হ্যারির মধ্যে অফুরন্ত প্রাণশক্তি রয়েছে, এর দ্বারা সে এমন অনেক কিছু করতে সক্ষম যা ভলডেমর্ট করতে অক্ষম। আর সেটা হচ্ছে মৃত্যুর মত সত্যকে গ্রহণ করা।"